CELEX: 62009CA0092
Language: da
Date: 2010-11-09 00:00:00
Title: Forenede sager C-92/09 og C-93/09: Domstolens dom (Store Afdeling) af 9. november 2010 — Volker und Markus Schecke GbR (sag C-92/09) og Hartmut Eifert (sag C-93/09) mod Land Hessen (anmodning om præjudiciel afgørelse fra Verwaltungsgericht Wiesbaden (Tyskland)) (Beskyttelse af fysiske personer i forbindelse med behandling af personoplysninger — offentliggørelse af oplysninger om modtagere af landbrugsstøtte — gyldigheden af EU-retlige bestemmelser, som foreskriver denne offentliggørelse og fastsætter de nærmere vilkår herfor — Den Europæiske Unions charter om grundlæggende rettigheder — artikel 7 og 8 — direktiv 95/46/EF — fortolkning af artikel 18 og 20)

15.1.2011   
            
            
               DA
            
            
               Den Europæiske Unions Tidende
            
            
               C 13/6
            
         Domstolens dom (Store Afdeling) af 9. november 2010 — Volker und Markus Schecke GbR (sag C-92/09) og Hartmut Eifert (sag C-93/09) mod Land Hessen (anmodning om præjudiciel afgørelse fra Verwaltungsgericht Wiesbaden (Tyskland))
   (Forenede sager C-92/09 og C-93/09) (1)
   
   (Beskyttelse af fysiske personer i forbindelse med behandling af personoplysninger - offentliggørelse af oplysninger om modtagere af landbrugsstøtte - gyldigheden af EU-retlige bestemmelser, som foreskriver denne offentliggørelse og fastsætter de nærmere vilkår herfor - Den Europæiske Unions charter om grundlæggende rettigheder - artikel 7 og 8 - direktiv 95/46/EF - fortolkning af artikel 18 og 20)
   2011/C 13/09
   Processprog: tysk
   
      Den forelæggende ret
   
   Verwaltungsgericht Wiesbaden
   
      Parter i hovedsagen
   
   
      Sagsøgere: Volker und Markus Schecke GbR (sag C-92/09) og Hartmut Eifert (sag C-93/09)
   
      Sagsøgt: Land Hessen
   
      Procesdeltagere: Bundesanstalt für Landwirtschaft und Ernährung
   
      Sagens genstand
   
   Anmodning om præjudiciel afgørelse — Verwaltungsgericht Wiesbaden — gyldigheden af artikel 42, stk. 1, nr. 8a og artikel 44a, i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT L 209, s. 1), Kommissionens forordning (EF) nr. 259/2008 af 18. marts 2008 om gennemførelsesbestemmelser til Rådets forordning (EF) nr. 1290/2005 for så vidt angår offentliggørelsen af oplysninger om modtagerne af midler fra Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 76, s. 28) og Europa-Parlamentets og Rådets direktiv 2006/24/EF af 15. marts 2006 om lagring af data genereret eller behandlet i forbindelse med tilvejebringelse af offentligt tilgængelige elektroniske kommunikationstjenester eller elektroniske kommunikationsnet og om ændring af direktiv 2002/58/EF (EFT L 105, s. 54) — fortolkning af artikel 7 og artikel 18, stk. 2, andet afsnit, og artikel 20 i Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281, s. 31) — behandling af personoplysninger om modtagerne af midler fra europæiske landbrugsfonde bestående i offentliggørelse af oplysninger på en hjemmeside på Internettet forsynet med et søgeværktøj — gyldigheden, i lyset af retten til beskyttelse af personoplysninger, af bestemmelser i fællesskabsretten, der foreskriver denne offentliggørelse og fastsætter de nærmere regler herom — betingelser for en sådan offentliggørelse
   
      Konklusion
   
   
               1)
            
            
               Artikel 42, nr. 8b, og artikel 44a i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik, som ændret ved Rådets forordning (EF) nr. 1437/2007 af 26. november 2007, samt Kommissionens forordning (EF) nr. 259/2008 af 18. marts 2008 om gennemførelsesbestemmelser til forordning nr. 1290/2005 for så vidt angår offentliggørelsen af oplysninger om modtagerne af midler fra Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) er ugyldige, for så vidt som disse bestemmelser vedrørende fysiske personer, der modtager midler fra EGFL og ELFUL, indebærer et krav om offentliggørelse af personoplysninger om enhver modtager uden at foretage en sondring i henhold til relevante kriterier, såsom i hvilken periode de har modtaget disse midler, hyppigheden af en sådan modtagelse eller midlernes art og omfang.
            
         
               2)
            
            
               Ugyldigheden af de EU-retlige bestemmelser nævnt i denne konklusions punkt 1 indebærer ikke, at virkningerne af offentliggørelser af lister over modtagere af midler fra EGFL og ELFUL, der er foretaget af de nationale myndigheder på grundlag af de nævnte bestemmelser i perioden inden denne doms afsigelse, kan anfægtes.
            
         
               3)
            
            
               Artikel 18, stk. 2, andet led, i Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger skal fortolkes således, at den person, der har ansvar for beskyttelse af personoplysninger, ikke er underlagt en forpligtelse til at føre et register som omhandlet i denne bestemmelse forud for iværksættelsen af en behandling af personoplysninger som den, der følger af artikel 42, nr. 8b, og artikel 44a i forordning nr. 1290/2005, som ændret ved forordning nr. 1437/2007, samt af forordning nr. 259/2008.
            
         
               4)
            
            
               Artikel 20 i direktiv 95/46 skal fortolkes således, at den ikke forpligter medlemsstaterne til at underlægge den offentliggørelse, der følger af artikel 42, nr. 8b, og artikel 44a i forordning nr. 1290/2005, som ændret ved forordning nr. 1437/2007, samt af forordning nr. 259/2008, et krav om forudgående kontrol som omhandlet i den nævnte bestemmelse.
            
         
      (1)  EUT C 129 af 6.6.2009.
   
      EUT C 119 af 16.5.2009.